Futbol bo‘yicha O‘zbekiston Kubogi—2021 finalini o‘tkazishga da’vogar klublar nomi ma’lum bo‘ldi

Futbol bo‘yicha O‘zbekiston Kubogining 2021-yilgi mavsumi finaliga mezbonlik qilish uchun beshta klub kurash olib boradi.

OKMK, “Bunyodkor”, “Paxtakor”, “Lokomotiv” va “Surxon” klublari 2021-yilgi finalni o‘z stadionida o‘tkazish taklifi bilan chiqqan. Bu haqda PFL bosh direktori vazifasini bajaruvchi Diyor Imomxo‘jayev ma’lum qildi.
Mezbonlik istagida bo‘lgan klublar 14-martga qadar ariza bilan chiqqan.
Musobaqaga 18-mart kuni qur’a tashlanadi. O‘sha kuni final mezboni ham qur’a tashlash yo‘li bilan aniqlanadi.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!